
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „VARPO“ MOKYKLOS VIDAUS STRUKTŪROS PERTVARKOS 
2014 m. kovo 27 d. Nr. T-88
Šakiai


Rajono savivaldybės taryba, vadovaudamasi Lietuvos Respublikos Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 44 straipsnio 4 dalimi, rajono savivaldybės tarybos 2014 m. vasario 27 d. sprendimu Nr. T-54 patvirtintu rajono savivaldybės švietimo įstaigų tinklo pertvarkos 2014-2017 metų bendruoju planu bei atsižvelgdama į Šakių „Varpo“ mokyklos direktoriaus 2014 m. vasario 27 d. raštą Nr. P-10, nusprendžia:

1. Pasibaigus 2013/2014 mokslo metų ugdymo procesui pertvarkyti Šakių „Varpo“ mokyklos vidaus struktūrą uždarant Išdagų pradinio ugdymo skyrių. 


2. Įpareigoti Šakių „Varpo“ mokyklos direktorių: 

2.1. iki 2014 m. balandžio 14 d. raštu pranešti kiekvienam Išdagų pradinio ugdymo skyriaus mokiniui ir jo tėvams (globėjams, rūpintojams) apie šio skyriaus uždarymą;

2.2. įspėti atleidžiamus darbuotojus ir su jais atsiskaityti įstatymų nustatyta tvarka;

2.3. parengti naują Šakių „Varpo“ mokyklos nuostatų redakciją ir iki 2014 m. liepos 1 d. pateikti tvirtinti rajono savivaldybės tarybai.

Juozas Bertašius

